държи акции в друго дружество, което се занимава с производство, преработка, продажба или закупуване на разглеждания продукт, различно от самото Hunan Legend. Когато обаче Hunan Legend е било учредено, дяловото участие е било различно. До ноември 2016 г. един китайски производител износител, Hunan Hualian China Industry Co. Ltd. („Hunan Hualian“), произвеждащ разглеждания продукт и подлежащ на индивидуална митническа ставка в размер на 18,3 %, е притежавал 49 % от акциите на Hunan Legend, а г-н Liang Feiqiao е притежавал останалите 51 % от акциите. През ноември 2016 г. Hunan Hualian е прехвърлило всички свои акции на г-н Liang Feiqiao посредством сключено между двете страни споразумение за прехвърляне на акции, в което се определят редът и условията за извършване на разделянето. След прехвърлянето г-н Liang Feiqiao става единствен акционер на Hunan Legend и зявителят и Hunan Hualian прекратяват отношенията си.
 (13)
 Hunan Legend започва да извършва износ в края на 2017 г., като изнася за ЕС от 2019 г., т.е. след оттеглянето на Hunan Hualian като акционер през 2016 г. Освен това в основните документи на дружеството, в които се определя структурата на Hunan Legend, в настоящия му устав и в дневника за продажбите му не се посочва, че заявителят има свързани дружества. В обобщение, Комисията не установи каквато и да било връзка съгласно определението в Регламент за изпълнение (ЕС) 2015/2447 на Комисията (7). Следователно заявителят отговаря на това условие.
 (14)
 Що се отнася до условието, определено в член 2, буква в) от Регламент за изпълнение (ЕС) 2019/1198, а именно заявителят действително да е изнасял разглеждания продукт за Съюза след първоначалния разследван период или да е поел неотменимо договорно задължение да изнася значително количество за Съюза, Комисията установи, че заявителят е извършвал износ за Съюза през 2019 г., тоест след първоначалния разследван период Заявителят е представил фактури, списък на стоките, коносамент и разписка за извършено плащане за поръчка, направена от датско дружество през 2019 г. Следователно заявителят отговаря на това условие.
 (15)
 Съответно заявителят отговаря и на трите условия за предоставяне на СНПИ, посочени в член 2 от Регламент за изпълнение (ЕС) 2019/1198, и поради това искането следва да бъде прието. Следователно на заявителя следва да се наложи антидъмпингово мито от 17,9 %, приложимо за оказалите съдействие дружества, които не са включени в извадката от първоначалното разследване.
 Г. РАЗГЛАСЯВАНЕ
 (16)
 Заявителят и промишлеността на Съюза бяха информирани за основните факти и съображения, въз основа на които бе счетено за целесъобразно да се предостави ставката на антидъмпинговото мито, приложима за оказалите съдействие дружества, които не са включени в извадката от първоначалното разследване, на Hunan Legend Porcelain Industry Co., Ltd. („Hunan Legend“).
 (17)
 На страните беше дадена възможност да представят коментари. Не бяха получени коментари.
 (18)
 Настоящият регламент е в съответствие със становището на комитета, създаден съгласно член 15, параграф 1 от основния регламент,
 ПРИЕ НАСТОЯЩИЯ РЕГЛАМЕНТ:
 Член 1
 Следното дружество се добавя в приложение I към Регламент за изпълнение (ЕС) 2019/1198, съдържащо списъка на оказалите съдействие дружества, които не са включени в извадката:
 Дружество
 Допълнителен код
 по ТАРИК
 Hunan Legend Porcelain Industry